# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **PUȘCAȘ VICTOR ÎNTREPRINDERE FAMILIALĂ**, cu sediul în comuna Zalha, nr. 24, satul Valea Ciurenilor, județul Sălaj, înregistrată la APM Salaj cu nr. 5288/18.09.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.10.2018, că proiectul: ***Construire platformă betonată pentru depozitare dejecții, în localitatea Valea Ciurenilor, nr. 24, comuna Zalha, județul Sălaj***, propus a fi amplasat în comuna Zalha, satul Valea Ciurenilor, nr. 24, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 1 lit. e), pct. 10 lit. a);

b) Caracteristicile proiectului:

b1) mărimea proiectului: prin proiect se propune construirea unei platforme din beton armat cu suprafața de 30 mp, cu dimensiunile în plan de 5 x 6 m. Platforma de stocare va fi destinată colectării și stocării gunoiului rezultat de la animalele existente în fermă: 14 capete de ovine și 4 cap suine. Gunoiului rezultat se va depozita temporar, până la 180 de zile, pentru fermentare pe platforma betonată și ulterior va fi împrăștiat pe terenuri agricole, în scopul fertilizării ca îngrășământ natural.

Platforma va avea o bază impermeabilă, va fi prevăzută cu pereți de sprijin și sistem de colectare a efluenților, în special a celor ce se produc de la ploi, platforma va fi hidroizolată la pardoseala din beton și prevazută cu pereți de sprijin hidroizolați.

Platforma va avea praguri de reținere a efluentului și canale de scurgere a acesteia către bazinul vidanjabil existent, cu capacitatea de 10 mc și de acolo vor fi preluate de către o firmă autorizată în activitatea de vidanjare.

 b2) cumularea cu alte proiecte: nu este cazul;

b3) utilizarea resurselor naturale:

- alimentarea cu apă a obiectivului: nu este cazul;

*-* alimentarea cu energie electrică*:* nu este cazul;

b4) evacuarea apelor uzate: Platforma va avea praguri de reținere a efluentului și canale de scurgere a acestora câtre bazinul vidanjabil existent cu volumul de 10 mc, după care se va vidanja de către o firmă autorizată;

b5) producţia de deşeuri: conform Legii nr. 211/2011(r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

- lucrările necesare organizării de şantier constă în: organizarea de şantier se va face în cadrul incintei studiat și constă în depozitări temporare de materiale şi asigurarea mijloacelor umane;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Zalha, satul Valea Ciurenilor, nr. 24, jud. Sălaj.

c1) utilizarea existentă a terenului: conform certificatului de urbanism nr. 3/23.07.2018 emis de Primăria Comunei Zalha, terenul este intravilan conform PUG, proprietatea privată numiților Pușcaș Victor și Pușcaș Viorica, și este situat în zona de locuit, conform extrasului de carte funciară nr. CF nr. 50115, nr. Cad 10.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

 d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

a). Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."

b). În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

c).Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.

d). Respectarea prevederilor actelor/avizelor emise de alte autorităţi pentru prezentul proiect.

e). Realizarea reţelelor de canalizare etanşe pentru a preveni poluarea solului şi a pânzei freatice.

f). Respectarea prevederilor Ord. 119/2014, privind nivelul de zgomot.

g). Înterzicerea depozitării direct pe sol a deşeurilor sau a materialelor cu pericol de poluare.

h). Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

În cadrul ședinței CAT din data de 15.10.2018 au fost solicitate următoarele acte/avize:

* notificare începere execuție Apele Române;
* notificare DSP;
* autorizare sanitară - veterinară a exploatației, emisă de DSVSA Sălaj;
* avizul structurii emis de Consiliul Județean Sălaj;

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

 **dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György,